রাজস্ব নীতি বিভাগ

রাজস্ব নীতি বিভাগ হলো বাংলাদেশ সরকারের অর্থ মন্ত্রণালয়ের অধীন একটি বিভাগ। ২০২৫ সালে অন্তর্বর্তীকালীন সরকার তড়িঘড়ি করে একটি অধ্যাদেশ প্রকাশের মাধ্যমে অধ্যাদেশের মাধ্যমে জাতীয় রাজস্ব বোর্ড বিলুপ্ত করে রাজস্ব ব্যবস্থাপনা বিভাগ ও রাজস্ব নীতি বিভাগ নামে দুইটি আলাদা বিভাগ প্রতিষ্ঠা করে। ট্রান্সপারেন্সি ইন্টারন্যাশনাল বাংলাদেশ ও সেন্টার ফর পলিসি ডায়ালগ এর সমালোচনা করে। ট্রান্সপারেন্সি ইন্টারন্যাশনাল বাংলাদেশ এই ঘটনাকে দেশের রাজস্ব খাতে নির্বাহী বিভাগের কর্তৃত্ব স্থাপন হিসেবে অভিহিত করে।

 ইতিহাস 
২০২৫ সালের ২৫ এপ্রিল বাংলাদেশের অন্তর্বর্তীকালীন সরকার রাষ্ট্রপতির মাধ্যমে একটি অধ্যাদেশ জারি করে। অধ্যাদেশে জাতীয় রাজস্ব বোর্ড (এনবিআর) বিলুপ্ত করে রাজস্ব নীতি ও রাজস্ব ব্যবস্থাপনা বিভাগ নামে অর্থ মন্ত্রণালয়ের অধীনে দুইটি আলাদা বিভাগ প্রতিষ্ঠা করা হবে বলে ঘোষণা দেয়। এরপর ২০২৫ সালের ১৩ মে রাজস্ব নীতি ও রাজস্ব ব্যবস্থাপনা অধ্যাদেশ ২০২৫ জারির করে এনবিআর বিলুপ্ত করা হয় এবং রাজস্ব নীতি বিভাগ প্রতিষ্ঠা করা হয়। অধ্যাদেশ জারির পর এর প্রতিবাদে আয়কর ও শুল্ক ক্যাডার কর্মকর্তারা তাদের কর্মস্থলে কর্মবিরতি ঘোষণা করেন।

 কার্যক্রম 
অধ্যাদেশ অনুসারে রাজস্ব উত্তম কর ব্যবস্থা তৈরি করা, স্ট্যাম্প আইনসহ সংশ্লিষ্ট অন্যান্য আইন নতুনভাবে প্রণয়ন বা সংশোধন করা, বিভিন্ন রাজস্ব, কর, শুল্ক, সারচার্জ ইত্যাদি পুনর্নির্ধারণ, আন্তর্জাতিক চুক্তি সম্পাদন ও মতামত, রাজস্ব–সংক্রান্ত তথ্য–উপাত্ত বিচার বিশ্লেষণ ও গবেষণা এবং রাজস্ব আয়ের যথাযথ প্রক্ষেপণ ও প্রাক্কলনের দায়িত্ব রাজস্ব নীতি বিভাগের অধীনে ন্যস্ত করা হয়।

 তথ্যসূত্র 

বিষয়শ্রেণী:বাংলাদেশ সরকারের বিভাগ
বিষয়শ্রেণী:২০২৫-এ বাংলাদেশে প্রতিষ্ঠিত